Awan iki Paimo karo Paimin wes janjian nang kandang wedhus, mburi omahe Paimin. Paimin sing wes gak kuat ngempet roso loro nang atine ket mau wes mubeng-mubeng nang kadang karo nyiram garem (Lah, nggo opo yoan?). Ngalah-ngalahi wong kaji, mbuh ping piro lek ngubengi kandange. Wedhuse lanang, Carlos, sing lagi leyeh-leyeh karo rokokan (red: wedhus gaul) melu-melu mumet ndelok majikane iku. Bedo karo Maman Carolina, hubungan antara Paimin karo Carlos ancen luweh koyo majikan karo jonggose. Contene, ben dikongkon mak’e golek kayu nang alas Paimin mesti balik ngongkon Carlos (yok opo carane wedhus golek kayu?). Gak iku ae kadang wedhus lanange iku yo kon ngewangi macul nang sawah.
